Zackie Mostert 11 en die katkrisis
Party katte is oulik en spelerig en hou daarvan om gevryf te word. Mevrou Langenhoven se kat, Katinka, is NIE een van daardie katte nie. Maar toe mevrou Langenhoven vir Zackie en Vincent vra om na Katinka te kyk, stem hulle in, want hulle het dringend ekstra sakgeld nodig. Hoe moeilik kan dit nou wees om 'n kat op te pas ...?
Hoezit 5: Die wonderwêreld van voëls
Hoe kry party voëls dit reg om duisende kilometer te vlieg sonder om te verdwaal? Watter voël se oë is groter as sy brein? Hoe groot is die wêreld se kleinste voëlsoort? Met 48 bladsye propvol prettige feite, volkleurfoto's en hope aktiwiteite, speletjies, is hierdie boek gewaarborg om jong diereliefhebbers te boei vir ure.
Ek en Bella en die nuwe baba
Nina het 'n kleinsus. Haar naam is Bella. Sy kan die vreemdste dinge sê en doen.
Al waaraan Bella deesdae kan dink, is babas. 'Asseblief kry nog een,' smeek sy by Ma. 'Net enetjie.'
Maar Ma sê sy het klaar haar babas gekry. Sy sien beslis nie kans vir nog een nie. Nina en Bella se tannie Karin het egter goeie nuus ... en Bella kan haar ore nie glo nie!
Jenny Valentine se prettige Bella-reeks is perfek vir beginnerlesers of vir voorlees, met oulike illustrasies deur Joe Berger. Jong lesers (en Ma en Pa) sal skaterlag oor Bella se lawwe manewales. ....
Ek en Bella: Lekker verjaar
Bastian is al gewoond daaraan dat vreemde dinge in sy pa se antiekwinkel gebeur.
Maar dis die eerste keer dat daar geheimsinnige, nat voetspore verskyn.
En Bastian is seker dit het iets te doen met die outydse rolprentkamera wat sy pa gekoop het ...
Bastian is mal oor outydse goed. Dalk is dit omdat sy pa al jare lank 'n antiekwinkel het. Die winkel se naam is Optelgoed. Dit is op die onderste verdieping van 'n groot ou huis geleë. Bastian en sy pa bly op die boonste verdieping.
- ou brille
- posseëls met vlermuise op (Hy het nog net dertien - daar is nie baie seëls met vlermuise op nie.)
- skilderye van katte (Hiervan hou Cheddar, sy troetelrot, glad nie.)
- en boeke met spookstories.
1.	Bastian Blom en die pratende portret
2.	Bastian Blom en die gillende geraamte
3.	Bastian Blom en die woedende weerwolf
4.	Bastian Blom en die Magtige Moerasmonster
Bastian is al gewoond daaraan dat vreemde klante in sy pa se antiekwinkel opduik.
Maar hierdie keer is daar 'n harige besoeker wat vir die volmaan tjank ... Bastian moet help om die raaisel op te los rondom twee families wat al jare lank in 'n geveg gewikkel is.
Tom en Tessa vertrek op 'n skattejag - van die besige strand tot die woelige dorp tot die bedrywige speelgrond. Al hul vriende sluit by hulle aan om te deel in die pret.
Daar is hope dinge om te soek, soos verskillende kleure, getalle en vorms - en die leser word aangemoedig om saam te soek! Hierdie besige prenteboek deur die gewilde Guy Parker-Rees nooi kinders om deel te word van die kleurvolle avontuur, en beloof ure se pret.
Prinses Perel en die koninkryk onder die see
Pêrel is 'n doodgewone meisie - maar sy het 'n buitengewone geheim. Sy is 'n regte seeprinses! Pêrel duik na die bodem van die oseaan en verander in 'n pragtige prinses. So begin 'n skitterende avontuur om die hekke van die Koninkryk onder die See oop te maak. Die perfekte geskenk vir jong prinsesse!
Maak kennis met jou gunsteling-dierebabas. Het jy al ooit met `n leeuwelpie gespeel? Of `n babakrokodil van naby gesien? In hierdie fantastiese boek kan jy jou gunsteling-babadiere ontmoet - lewensgroot! Van oulike katjies tot spelerige hondjies tot baba-sjimpansees en grootoog-uiltjies - watter in jou gunstelinge?
`n Fassinerende bekendstelling aan babadiere - groot en klein.Treffende foto's wys hoe groot babadiere werklik is.Uitvoubladsye wys groter diere se ware grootte.
Professor Fungus 3 en die mensvreter Piranhas
Dis vis-skriklik... Bennie en Jenny kan nie wag om akwarium toe te gaan nie. Hulle gaan haaie, dolfyne en ander seediere in lewende lywe sien. Maar dan vind hulle uit een van professor Fungus se vriende gaan 'n nuwe uitstalling by die akwarium open - een met rye en rye skerp tande!
Het jy al ooit gewonder wat op die spyskaart is by die Rilrestaurant? Is jou boetie dalk 'n alien? Wat is die beste raad vir wegloopneus? Waarom is skottelgoed gevaarlik? Wat is minder kat as 'n meerkat? Almal weet van Mary se beroemde lammetjie maar het jy al haar ander troeteldier ontmoet? Hierdie vrolik geillustreerde bundel bevat meer as vyftig prettige, oorspronklike, grillerige en skreeusnaakse rympies uit die pen van Jaco Jacobs.
Jaco Jacobs, Maja Sereda
Simon is verveeld. Dit reën al die hele dag lank buite. Maar dan BONS, BONS, BONS iets teen die trappe op. Twee lang ore verskyn agter sy bed ... en nog twee ... en nog twee ... Dis weer HAASMOLES!